Η ροδόχρους δεν θεραπεύεται, αλλά κάποιος μπορεί να λάβει διάφορα μέτρα για την αντιμετώπιση των συμπτωμάτων της. Καταρχήν, είναι ιδιαίτερα σημαντικό να φροντίζεται το δέρμα και να καθαρίζεται με απαλά προϊόντα καθαρισμού, τα οποία δεν περιέχει λιπαρά και βασίζονται στο νερό. Ενώ, συνίσταται να αποφεύγονται προϊόντα που περιέχουν: αλκοόλ, μινθόλη, αμαμήλι και παράγοντες απολέπισης, καθώς αυτά μπορεί να ερεθίσουν το δέρμα και να ενισχύσουν τα συμπτώματα.
Σε κάθε περίπτωση συνίσταται, εφόσον ένα άτομο βιώνει έντονα συμπτώματα της ροδόχρου νόσου, να απευθυνθεί σε κάποιον ιατρό, προκειμένου να σχεδιαστεί ένα κατάλληλο θεραπευτικό πλάνο, για αυτό. Αυτό συνήθως περιλαμβάνει τη στοματική χορήγηση αντιβιοτικών, καθώς και την εφαρμογή αντιβιοτικής κρέμας στην περιοχή του δέρματος που εμφανίζει τις αλλοιώσεις. Επιπλέον, είναι καλό το άτομο να κρατάει σημειώσεις, με τις τροφές που καταναλώνει και τα προϊόντα που εφαρμόζει στο πρόσωπο του, προκειμένου να βρεθεί, αν κάποιο από αυτά, επηρεάζει το δέρμα, ενισχύοντας τα συμπτώματα.
Ακόμη, άλλα προληπτικά μέτρα για την ανακούφιση των συμπτωμάτων, περιλαμβάνουν:
Αποφυγή άμεσης έκθεσης στο ηλιακό φως, και χρήση αντηλιακής κρέμας.
Αποφυγή κατανάλωσης αλκοόλ.
Χρήση φωτοθεραπείας ή λέιζερ, για σοβαρές περιπτώσεις ροδόχρους.
Εφαρμογή φαρμακευτικών προϊόντων στα μάτια και αντιβιοτικών, εφόσον κάποιος εμφανίζει οφθαλμική ροδόχρους.
Συνοψίζοντας, η ροδόχρους αποτελεί μια χρόνια δερματική πάθηση, την οποία είναι χρήσιμο να γνωρίζει κάποιος πως να την διαχειρίζεται και να ζει με αυτήν, εφόσον την εμφανίσει. Για τον σκοπό αυτό, μπορεί να απευθυνθεί σε διαδικτυακά φόρουμ και ομάδες υποστήριξης, ατόμων που πάσχουν από την νόσο αυτή, προκειμένου να μάθει πως να την διαχειρίζεται και να λάβει κατάλληλη ψυχολογική στήριξη.
Παρ' όλα αυτά, η ροδόχρους δεν επηρεάζει όλα τα άτομα με τον ίδιο τρόπο και καθένας λειτουργεί διαφορετικά. Είναι επομένως σημαντικό, το άτομο να αφιερώσει χρόνο προκειμένου να διευκρινιστεί τι επηρεάζει την νόσο σε αυτό, και πως μπορεί να διαχειριστεί τα συμπτώματα που εμφανίζει. Γενικότερα, ο καλύτερος τρόπος να αποφύγει κάποιος ένα ξέσπασμα της νόσου, είναι να βρίσκεται σε συνεχή επαφή με τον ιατρό του, προκειμένου να σχεδιαστεί ένα κατάλληλο θεραπευτικό σχήμα, προσαρμοσμένο στις ανάγκες του και  να αποφεύγει τους παράγοντες που ερεθίζουν το δέρμα του και εντείνουν τα συμπτώματα της νόσου.